CELEX: 32011R0313
Language: et
Date: 2011-03-30 00:00:00
Title: Komisjoni määrus (EL) nr 313/2011, 30. märts 2011 , teatavate kaupade klassifitseerimise kohta kombineeritud nomenklatuuris

1.4.2011   
            
            
               ET
            
            
               Euroopa Liidu Teataja
            
            
               L 86/55
            
         KOMISJONI MÄÄRUS (EL) nr 313/2011,
   30. märts 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Mööbliese (nn telerilaud), mõõtmetega umbes 80 × 40 × 45 cm.
                  Toode koosneb lauaplaadist ja kahest riiulist, mis on valmistatud läbipaistvast karastatud klaasist, ning neljast silindrilisest metalljalast mõõtmetega umbes 45 × 5 cm.
                  Toote suurim kandevõime on 80 kg.
                  Metall- ja klaasosad moodustavad vastavalt umbes 47 % ja 44 % toote koguväärtusest.
                  
                      (1) Vt foto.
               
               
                  9403 20 80
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 9403, 9403 20 ja 9403 20 80 sõnastusega.
                  Lauad ja muud samalaadsed eri materjalist valmistatud mööbliesemed klassifitseeritakse vastavalt tugikonstruktsiooni (jalad ja raam) materjalile, v.a juhul, kui kombineeritud nomenklatuuri klassifitseerimise üldreegli 3b kohaselt määrab laua põhiomaduse lauaplaadi materjal, näiteks seepärast, et see on väärtuslikumast materjalist (vt ka kombineeritud nomenklatuuri selgitavad märkused, rubriik 9403).
                  Seega ei või toodet klassifitseerida kui muust materjalist (klaas) mööblit CN-koodi 9403 89 00 alla, kuna klaasist lauaplaat, mis on väiksema väärtusega materjalist kui metallist tugikonstruktsioon, ei määra toote põhiomadusi.
                  Seega tuleb toode klassifitseerida vastavalt tugikonstruktsiooni materjalile.
                  Seega tuleb toode klassifitseerida muu metallmööblina CN-koodi 9403 20 80 alla.
               
            
         
      
         (1)  Foto on üksnes informatsiooniks.